ming030890/wiki-yue-high-quality huggingface dataset:
探戈

2019 年布宜諾斯艾利斯一角有一對男女喺度跳探戈。
探戈（粵拼：taam3 gwo1；英文：Tango，英文讀音：/tæŋ.goʊ/）係盛行於拉丁美洲以至歐美嘅一套音樂同社交舞。探戈起源自 1880 年代嘅阿根廷同烏拉圭一帶，初時係由啲低下階層嘅人跳嚟自娛嘅，但後嚟大受歡迎而廣傳，仲成功噉進入社會上流階層嘅舞廳同舞會；探戈响 1910 年代嘅歐洲盛極一時，亦都因此出咗多個地區性嘅風格，例如芬蘭嘅人就出嗮名鍾意探戈。
探戈嘅樂曲同舞有好多易認嘅特徵：傳統上，探戈音樂會係用鋼琴、低音提琴、小提琴、結他或者笛嚟演奏嘅，多斷音；喺節奏特性上，典型嘅探戈樂曲拍號係 4/4 或者 2/4，而探戈發源地阿根廷嗰種探戈喺速度上一般都中等偏快；啲人跟住探戈音樂嚟跳舞嗰陣，通常會兩個人成雙成對一齊跳，用封閉位分帶領同跟隨噉跳，而且跳舞雙方嘅面或者身體仲會掂住對方，俾好多人認為係一種非常親密同浪漫嘅舞。
探戈嘅文化影響力相當龐大：就算到咗廿一世紀初，探戈喺拉丁美洲嘅舞會嗰度依然係實會見到咁滯，仲有對芭蕾舞等嘅第啲音樂舞蹈傳統產生影響；事實係喺 2009 年，探戈仲犀利到俾聯合國教科文組織列埋做阿根廷同烏拉圭嘅共同非物質文化遺產​——​認定咗探戈嘅文化地位。

特性
睇埋：斷音、班頓里昂同拉丁舞
探戈有以下呢啲特徵：
拍號：多數四拍子 4/4 拍號，亦都有 2/4；下圖係探戈嘅典型節奏：
速度：阿根廷探戈多數都係喺 90 bpm 至 130 bpm 左右，算係中等偏快。
重音：多掕住重音嘅音符。
斷音：探戈音樂不嬲都出嗮名多斷音，即係一個音符會短咗，而且個尾好似「斷咗」噉。
樂器：探戈六重奏（Tango sextet）傳統上係最標準嗰種探戈演奏方式，六位演奏者，一位彈鋼琴，一位拉低音提琴，兩位拉小提琴，而最後嗰兩位就奏班頓里昂（西班牙文：bandoneón）​——​一種喺阿根廷同烏拉圭嗰頭好受歡迎嘅手風琴。大啲嘅探戈表演團隊（西班牙文：orquesta típica）仲會有結他、笛同鼓等嘅樂器。
據講嚟自 1905 年嘅一個班頓里昂
班頓里昂嘅聲
幽怨感：一首探戈歌啲歌詞成日都會表達幽怨嘅情緒，例如係講命運幾咁殘酷或者哀悼過咗身嘅愛人呀噉；好似係《一步之差》（西班牙文：Por una Cabeza）呢首探戈名歌噉，首歌係由著名阿根廷歌手兼作曲家卡洛斯·葛戴爾（Carlos Gardel）作嘅，啲歌詞講一個爛賭嘅男人將佢股賭馬嘅癮比喻成佢對女人嘅愛戀；而事實係就算係冇歌詞嘅純器樂探戈樂曲，都硬係成日會俾人形容係有股幽怨嘅感覺。
舞步：探戈舞係種社交舞，會喺社交場合嗰度跳；探戈舞亦係一種拍檔舞，即係話多數都係兩個人（通常一男一女）一對噉嚟跳，會分帶領同跟隨，兩個人會緊抱住對方噉嚟跳，當中阿根廷探戈仲興用到緊抱位，即係兩個人心口或者髖關節個位掂住，因而俾好多人認為係一種非常親密同浪漫嘅舞。

名曲
《粟米芯》
《粟米芯》（西班牙文：El Choclo，西班牙文「粟米芯」噉解），源自 1903 年，由探戈音樂先驅之一嘅阿根廷音樂人安高·維魯度作嘅，歌詞係講攞粟米芯嚟做嘢食，亦都成日會俾人做純器樂演奏。
《街巷遊行》（La cumparsita），源自 1916 年，首旋律原先係由一個寂寂無名嘅建築學學生寫嚟做嘉年華會嘅進行曲，打後喺同年由阿根廷作曲家羅拔圖·菲力普改編嚟俾管弦樂團表演而成名。
《噢，優美嘅新墨西哥》（英文：O Fair New Mexico），源自 1917 年嘅探戈歌，出名在於俾人攞嚟做美國新墨西哥州嘅代表歌。
《再見喇，朋友》（Adiós muchachos），由阿根廷音樂人朱利奧·山達斯喺 1927 年作嘅一首探戈歌，歌詞（西班牙文）係講一個患咗重病就嚟死嘅人一路同佢班朋友講再見、一路回想返佢嘅一生，時不時亦會俾人做純器樂演奏。
《個世界少噉咗粒螺絲》（Al Mundo le falta un Tornillo），源自 1932 年。
《市集歌》（Cambalache），由銀里奇·山度士·迪舍波羅喺 1934 年作。
《我最愛嘅布宜諾斯艾利斯》（Mi Buenos Aires querido），由卡洛斯·葛戴爾喺 1934 年作嘅。
《一步之差》（Por una Cabeza），由卡洛斯·葛戴爾喺 1935 年作嘅。
《黑貓嘅探戈》（日文：黒ネコのタンゴ；日羅：Kuroneko no Tango），由意大利同日本嘅一班細路喺 1969 年作嘅。
... 呀噉。

起源
探戈呢套舞曲起源自 19 世紀尾，結合咗嚟自歐洲、南美同非洲嘅影響：對於探戈嘅確切起源，廿一世紀初嘅學界仲有好多問題係未答得到嘅；例如到咗家陣，啲人對「tango 呢隻字係點嚟嘅」呢條問題都仲未有咩共識可言​——​有人話呢隻字嚟自西非嘅優魯巴文當中對雷神嘅稱呼，又有人話呢隻字查實係嚟自西班牙文入面嘅 tambor，即係西班牙文入面鼓噉解；一般認為可以肯定嘅係，探戈源自 19 世紀後半橛嘅布宜諾斯艾利斯同蒙特維多（烏拉圭首都）嘅中下階層​——​响當時嘅布宜諾斯艾利斯同蒙特維多，有大量中下階層嘅人聚集，包括咗嚟自非洲嘅奴隸同埋嚟自歐洲嘅勞動階層，從而產生咗探戈呢種同時具有歐洲、南美土著同埋非洲特色嘅舞曲。
打後探戈仲大受歡迎而廣傳：證據指，到咗 1900 年代，探戈經已散佈咗去歐洲同美國等地嘅舞會同舞廳度，令到探戈文化有咗全球性嘅影響力；喺 2009 年，探戈勁到俾聯合國教科文組織列埋做阿根廷同烏拉圭嘅共同非物質文化遺產；就算到咗今日，阿根廷等地嘅音樂人仲有持續噉作同表演探戈音樂同舞蹈。

圖庫
一對男女喺度跳探戈。
2005 年布宜諾斯艾利斯一角有對男女喺度做探戈表演。
2009 年布宜諾斯艾利斯一角有人演奏探戈，側邊嗰對男女跟住起舞。
2009 年有對男女喺室外跳探戈。
2020 年布宜諾斯艾利斯一角有對男女喺度跳探戈。
街巷遊行

《街巷遊行》（西班牙文：La cumparsita）係一首幾出名嘅探戈樂曲。
呢首曲嘅旋律原先係由一個寂寂無名嘅建築學學生寫嚟做嘉年華會嘅進行曲，打後喺同年由阿根廷作曲家羅拔圖·菲力普改編嚟俾管弦樂團表演而成名。
盧温勝

盧温勝係香港親中派政治人物。
佢曾經公開叫人喺大幅度削減直選議席同埋排除民主派參選嘅2023年香港區議會選舉投票。

選舉經歷
喺2021年9月，佢成為香港特别行政區選舉委員會委員(有關全國性團體香港成員的代表)。
盧溫勝

盧溫勝，香港親中派政治人物。

政治立場
佢係香港親中派人士，2014年有份贊助慶祝中國65週年嘅官方國慶晚會。
佢曾經公開呼籲人喺直選議席比例被大幅度削減而且排除民主派候選人嘅2023年香港區議會選舉入面投票。

選舉經歷
喺2021年9月，佢成為香港特别行政區選舉委員會委員(有關全國性團體香港成員的代表)。2022年，佢喺李家超無提政綱嘅情況下，有份提名李家超參與2022年香港行政長官選舉。

親屬關係
佢係盧文端嘅堂叔。
Teacher forcing

Teacher forcing（教師監壓）係一種演算法用於訓練遞迴神經網絡（RNN）權重嘅。種演算法涉及反饋啲觀察到嘅序迾值（即ground-truth（做參照嘅真實嘢）樣本）返到RNN喺每一步之後，逼RNN跟實實條ground-truth序迾。
隻詞「teacher forcing」啟發跟攞 RNN 比擬成戥參加一場考試嘅人類學生，場嘢裏頭隻答案畀每隻部分（例如畀計數）取決於前一部分嘅答案。喺種類比裏頭，教師（teacher）嘸係單純做評分畀隻答案喺盡㞘嘅，噉子可能有風險係學生會因為搞錯了開頭噻部份就冚唪唥錯齊孻尾每一橛答案；反而教師會記錄每橛分數畀每隻單獨部分，而且會講隻正確答案畀學生，隻攞來計下一橛嘅。
使到外部teacher訊號即戥實時遞迴學習（real time recurrent learning，RTRL）形成對比。 Teacher訊號係得跟啲振盪器網絡來。隻承諾講係 teacher forcing 有幫減少到訓練時間。
「Teacher forcing」一詞得Ronald J. Williams同埋David Zipser引入喺 1989 年，佢哋報告講隻技術嗰陣時經已「經常得用喺動態監督式學習任務裏頭」。
NeurIPS 2016 嘅一篇論文介紹到「teacher forcing」嘅相關方法。
Viber

Viber係一種喺手提電話度用嘅跨平台網絡電話同即時通訊軟件，可以喺3G同WiFi網絡度運作。
藤澤麻衣

藤澤麻衣（日文：ふじさわまい ），有時就咁叫麻衣（日文：まい ），係日本女歌手。佢係出名作曲家、編曲家藤澤守，即係久石讓嘅大女。1984年四歲經已喺卡通電影《風之谷》唱過歌。1996年另一齣《幽靈公主》裏便唱過同名主題曲。2006年出過唱片。2008年響另一齣《崖上的波兒》唱咗首插曲。
佢老公叫丹羽大，係藝人城田優嘅義弟。
世界衞生組織

世界衞生組織（英文：World Health Organization），簡稱世衛，係聯合國屬下嘅專門機構，係最大嘅國際公共衞生組織，總部響瑞士日內瓦。世界衞生組織係喺1948年4月7號由聯合國成立。截至2019年，世界衛生組織有194個成員國。
世界衛生組織（WHO）嘅目標係要全世界人民達到最高嘅健康水平，佢將健康定義為「一個完全嘅身體、精神同社會幸福狀態，而唔係淨係無病無痛。」 世衛嘅主要功能包括推廣控制流行病同地方病；提供同改善公共衞生、疾病治療同相關事項嘅教學同培訓；仲有推廣生物產品嘅國際標準建立。
世衛喺1948年4月7日成立，正式喺1948年9月1日開始運作。 佢接收咗國際聯盟衞生組織同巴黎嘅國際公共衞生辦公室嘅資產、人員同職責，包括國際疾病分類（ICD）。 喺1951年，喺大量資金同技術資源注入後，世衛嘅工作真係開始有聲有色。
世衛嘅正式使命係推廣健康同安全，幫全球弱勢群體。佢畀技術援助畀各國，定國際健康標準，收集全球健康問題數據，仲做科學同政策討論嘅平台。 佢嘅官方刊物《世界健康報告》提供全球健康主題嘅評估。
世衛喺幾個公共衞生成就上擔當領導角色，最出名係根除天花，接近根除小兒麻痺症，同開發埃博拉疫苗。佢而家嘅優先事項包括傳染病，例如愛滋病、埃博拉、瘧疾同結核病；非傳染病例如心臟病同癌症；健康飲食、營養同食物安全；職業健康；同藥物濫用。世衛提倡全民醫療保健覆蓋，參與監測公共衞生風險，協調應對健康緊急情況，推廣健康同幸福。
世衛由世界衛生大會（WHA）管治，成員有194個國家。大會選出同建議一個由34個健康專家組成嘅執行董事會；揀選世衛嘅最高行政官，即總幹事（目前係埃塞俄比亞嘅譚德塞·阿達諾姆·蓋布雷耶穌斯）； 定目標同優先事項；批準預算同活動。世衛主要靠成員國（包括評估同自願捐款）同私人捐助者資助。2020-2021年嘅總批準預算超過72億美元， 而2022-2023年批準預算超過62億美元。2024-2025年嘅預算係68.3億美元。

世界總部同辦事處
組織嘅總部設喺日內瓦，瑞士。由瑞士建築師尚·丘米設計，喺1966年開幕。 2017年，組織搞咗一個國際比賽，重新設計同擴建總部。

國家同聯絡辦事處
世界衛生組織（WHO）喺六個唔同地區有150個國家辦事處。 佢仲有幾個聯絡辦事處，包括同歐盟、聯合國同一個負責世界銀行同國際貨幣基金嘅辦事處。佢仲喺里昂，法國有國際癌症研究機構，同喺神戶，日本有世衛健康發展中心。 其他辦事處包括普里什蒂納、西岸同加沙、喺埃爾帕索嘅美墨邊境外勤辦事處、喺巴巴多斯嘅加勒比計劃協調辦事處同北密克羅尼西亞辦事處。 通常喺首都會有一個世衛國家辦事處，有時會喺該國嘅省或次區域有衛星辦事處。
國家辦事處由世衛代表（WR）帶頭。截至2010年 (2010-唔見咗必要嘅參數 1=月份！)[update]，喺歐洲以外，唯一一個同自己國家同籍嘅世衛代表係利比里亞阿拉伯共和國（「利比里亞」）；其他職員都係國際人士。喺美洲地區，世衛代表叫做PAHO/WHO代表。喺歐洲，除咗塞爾維亞外，世衛代表都係該國國民兼任國家辦事處負責人；喺阿爾巴尼亞、俄羅斯聯邦、塔吉克斯坦、土耳其同烏茲別克斯坦都有國家辦事處負責人。 WR係聯合國系統國家團隊嘅一員，由聯合國系統駐地協調員協調。
國家辦事處有WR同幾個健康同其他專家（外國同本地都有），仲有必要嘅支援人員。 世衛國家辦事處嘅主要功能係做該國政府喺健康同藥物政策方面嘅首席顧問。

區域辦事處
世衛區域辦事處同佢哋負責嘅地區地圖：
  非洲；總部：布拉柴維爾，剛果共和國
  西太平洋；總部：馬尼拉，菲律賓
  東地中海；總部：開羅，埃及
  東南亞；總部：新德里，印度
  歐洲；總部：哥本哈根，丹麥
  美洲；總部：華盛頓特區，美國
世衛嘅區域分部喺1949至1952年間設立，跟隨咗之前嘅泛美衛生組織模式， 根據世衛憲章第44條，容許世衛「設立一個區域組織，以滿足每個定義區域嘅特殊需要」。好多決定喺區域層面搞亂，包括關於世衛預算嘅重要討論同決定下屆大會嘅成員，由各區指定。
每個地區有個區域委員會，通常每年秋天開一次會。各地區嘅成員同聯繫成員都有代表參加，包括唔係正式成員嘅國家。例如，巴勒斯坦會參加東地中海區域辦事處嘅會議。每個地區仲有個區域辦事處。 每個區域辦事處由區域委員會選出嘅主任帶頭。董事會要批準呢啲任命，但截至2004年，從未否決過區域委員會嘅選擇。董事會喺呢個過程中嘅確切角色有爭議，但實際影響一直好細。 自1999年起，區域主任任期五年，可續任一次，通常喺2月1日上任。
世衛每個區域委員會由該地區所有國家政府嘅衞生部門負責人組成。除咗選區域主任，區域委員會仲負責定下指引，喺區內執行世界衛生大會通過嘅健康同其他政策。區域委員會仲做進度審查，睇世衛喺區內嘅行動。[未記出處或冇根據] 區域主任實際上係該區嘅世衛頭頭，管理同監督區域辦事處同專門中心嘅健康同其他專家團隊。區域主任仲同世衛總幹事一齊，直接監督區內所有世衛國家辦事處嘅負責人，即世衛代表。[未記出處或冇根據]
區域辦事處嘅強勢喺世衛歷史上被批評話削弱咗效率，導致一啲唔成功嘅嘗試，想喺「一體化世衛」下更緊密統合佢哋。 一啲特定疾病計劃，例如天花根除計劃 同1980年代嘅全球愛滋病計劃，用咗更直接、垂直嘅結構，繞過咗區域辦事處。
+世衛區域辦事處
香港政區

香港政區係香港按區議會、以前市政局同區域市政局、同埋立法局各個選舉嘅地方劃分。未有選舉之前，香港政府響行政上各部門會因應自己需要劃分，到家下仍然有呢個彈性。
香港政區圖

分區嘅作用
1963年開始編成嘅法定分區，係香港現時嘅基本分區。而法定分區，就係香港人地址上嘅分區，香港政府部門，好似規劃處、消防局，都係參考法定分區來行政。好似香港立法會，區議會分區都係基於法定分區而編成。好似1995年嘅立法會分區，港島中區，就係而家區議會灣仔區同埋東區西面嘅結合（1997年前嘅香港立法會各區分區同埋區議會好唔同，睇香港立法會同埋佢嘅備註）。
而香港嘅地址都係以法定分區，而唔係區議會或者其他行政分區來寫嘅，好似銅鑼灣維多利亞公園嘅法定地址係銅鑼灣興發街1號，唔係東區維園分區興發街1號。而政府行政部門執法會參考而家區議會分區，同埋其他分區。
而家跟港鐵站名而成嘅通俗分區，好似天后、炮台山同埋彩虹，無經過立法而成，只係口頭上嘅稱呼，唔可以用喺正式文件上面。由1963年起各年的香港年報，以下係1963年嘅法定分區，而法定分區或有變動，但亦會印喺香港年報上。
1960年代香港市區就有法定分區，但新界到1980年代至有。

市區
香港早期政區最出名係四環九約，係香港首府維多利亞城嘅管治分界。而其他地方因為人口無咁多，重係鄉村，就無分得咁仔細。
1963年，當時將維城同九龍分做40幾個區（District）。維城西起，摩星嶺（Mount Davis）、堅彌地城（Kennedy Town）、薄扶林（Pok Fu Lam）、西區（Western District）、半山區（Mid Levels）、山頂（Peak）、西營盤（Sai Ying Pun）、中區（Central District）、灣仔（Wan Chai）、跑馬地（Happy Valley）、銅鑼灣（Causeway Bay）、北角（North Point）、鰂魚涌（Quarry Bay）、筲箕灣（Sau Kei Wan）同埋柴灣（Chai Wan）。
而九龍西起，有昂船洲（Stonecutters Island）、荔枝角（Lai Chi Kok）、長沙灣（Cheung Sha Wan）、北長沙灣（North Cheung Sha Wan）、深水埗（Sham Shui Po）、旺角（Mong Kok）、石硤尾（Shek Kip Mei）、油麻地（Yau Ma Tei）、尖沙咀（Tsim Sha Tsui）、京士柏（King's Park）、何文田（Ho Man Tin）、九龍塘（Kowloon Tong）、紅磡（Hung Hom）、馬頭角（Ma Tau Kok）、黃大仙（Wong Tai Sin）、九龍城（Kowloon City）、香港機場（啟德）（Hong Kong Airport (Kai Tak)）、新蒲崗（San Po Kong）、佐頓谷（Jordan Valley）、牛頭角（Ngau Tau Kok）、觀塘（Kwun Tong）、油塘（Yau Tong）、以及鯉魚門（Lei Yue Mun）。
九龍東北鑽石山（Diamond Hill (Area)）同牛池灣（Ngau Chi Wan (Area)）都係區，不過因為佢重係半鄉郊，所以歸做地方（Area）。鑽石山同黃大仙以沙田坳道為界。而牛池灣西界係五百呎等高綫。重有黃大仙、九龍塘、石硤尾三區以北劃做龍翔道地方（Lung Cheung Road Area）。當時九龍灣重填緊海，未成一區。油塘同鯉魚門伸到去將軍澳西岸。
之後到1970年代市政局改制，裏面分區就成為市區區議會選擇分界嘅藍本。

新界
新界方面，去到1980年代初，就用當就其時理民府分區沙田、大埔、西貢、葵青、屯門、元朗、荃灣、離島，同埋上水、粉嶺、沙頭角同打鼓嶺（上粉沙打）夾埋嘅北區做劃分，新界區議會亦以呢個做藍本。

區議會分區
現時香港區議會主要分做18個香港嘅行政區劃，夾埋叫「香港十八區」。1982年到1994年期間，油尖旺區係兩個區：油麻地、尖沙咀同旺角區，嗰時夾埋叫「香港十九區」，一共有合總24個區域（上水、粉嶺、沙頭角同打鼓嶺）。
楊尚沛

楊尚沛係香港親中派人士，中海物業副行政經理，曾經係中聯辦九龍工作部科長。

政治立場
佢係親中派嘅成員，曾經試過公開支持慶祝香港回歸同埋推廣愛國教育嘅活動。
頌雅路兒童遊樂場

頌雅路兒童遊樂場（英文：Chung Nga Road Children's Playground）係香港一公園同遊樂場，喺大埔頌雅路，近富亨邨同南坑，行政上歸大埔區。設施有兒童遊樂場、寵物角，以及狗廁所、寵物玩樂設施、狗糞收集箱、蔭棚。公園全日開放。
伊巴謙莫域

薩拉坦·伊巴謙莫域（Zlatan Ibrahimović，1981年10月3號—），係瑞典前足球員，1999年開始踢職業賽，做過瑞典足球代表隊隊長。
伍淑娟

伍淑娟，香港署理高級助理刑事檢控專員(特別職務)，因為處理一啲政治檢控案件，得到一啲傳媒嘅關注。

被美國國會轄下委員會建議制裁
佢曾經有份處理立場新聞案、612 基金案同埋香港言語治療師總工會羊村案、同埋2020年六四集會案。去到2022年7月，美國國會轄下嘅美國國會及行政當局中國委員會發表咗一份關於香港檢控人員喺政治檢控案件入面所扮演嘅角色嘅研究報告，報告建議美國政府向包括伍淑娟在內，合共 15 名曾參與政治檢控案件嘅律政司人員作出制裁。
李澄

李澄（英文：Jane Li，1987年9月29號—），綽號西瓜，係香港商業電台前節目主持，亦係香港藝人林珊珊嘅大女。佢有個細妹叫李怡。
俄鋁

俄羅斯鋁業聯合公司 （港交所：0486）（俄文：Российский алюминий，英文：United Company RUSAL），簡稱俄羅斯鋁業、俄鋁，係俄羅斯最大嘅鋁業公司，亦係世界最大嘅鋁同埋氧化鋁生產商，佔全球鋁同埋氧化鋁產量分別係12%同15%。公司主席係俄羅斯有錢人歐柏嘉（Oleg Deripaska）。
俄鋁喺2007年3月，由前全球第三大鋁業公司俄羅斯鋁業公司、全球第十大鋁業公司西伯利亞烏拉爾鋁業公司同埋瑞士嘉能可公司嘅氧化鋁資產合併而成，喺五大洲19個國家請咗大約9萬名員工。
俄鋁喺2010年1月27號用配售股份形式喺香港上市，籌錢201億港紙，成為香港第一間上市嘅俄羅斯企業。
蜘蛛俠系列電影

《蜘蛛俠》系列電影（英語：Spider-Man in film）係一系列嘅美國動作片。
宇賀神友彌

宇賀神友彌（1988年3月23號—）係日本足球員，司職中場，效力浦和紅鑽。
第19屆德國聯邦國會選舉

第19屆德國聯邦國會選舉響2017年9月24號舉行。

聯盟黨（基民盟／基社盟）
爭取連任嘅默克爾就講明唔會同另類選擇黨合作，佢早前亦呼籲民眾投票支持百分百遵守憲法嘅政黨，以防低投票率造就另類選擇黨攞到更多選票。

社民黨
面對另類選擇黨可能成為新一屆國會嘅第三大黨，社民黨嘅舒爾茨22號出席競選集會嗰時話，另類選擇黨入到國會將會殺死德國嘅民主，更加形容另類選擇黨係德國嘅敵人。

民意調查
9月18號，當地傳媒進行嘅民調話，反移民嘅右翼另類選擇黨嘅支持度有百分之十一，落後執政嘅基督教民主聯盟同社民黨，排第三。有預測話另類選擇黨將會響國會七百零三席入面攞到八十九席。
9月23號，德國圖片報委託搞嘅民調話，基民盟嘅支持度有三成四，領先社民黨十三個百分點，立場右翼嘅另類選擇黨支持度排第三。至於亮點周刊嘅調查就話，基民盟嘅支持度領先社民黨十四個百分點。

分析
如果默克爾率領嘅基民盟順利贏得大選，又繼續同社民黨組成執政聯盟，另類選擇黨將會成為國會入面嘅最大反對黨，屆時將會享有特權，包括可以派人出任國會預算委員會主席。不過另類選擇黨響上次大選因為得票去唔到百分之五嘅門檻，攞唔到任何國會席位，但係佢哋近期支持度繼續上升，顯示選情未受近排黨內高層涉及嘅醜聞影響。
第20屆德國聯邦國會選舉

第20屆德國聯邦國會選舉響2021年9月26號舉行，同柏林以及美倫堡－前波瑪恩邦選舉一齊舉行。作為議會制國家，依次選舉決定埋新一任嘅聯邦政府執政黨以至總理。

背景
2017年11月20號，德國聯邦議會選舉之後組閣談判破裂。自由民主黨話同總理默克爾領導嘅基民盟、姊姊政黨基社盟同綠黨冇互信基礎，決定退出談判。默克爾就對自由民主黨嘅決定感到遺憾，又話自己作為總理，會用盡一切辦法確保國家響未來艱難嘅日子，維持良好管治。原先喺選前講話唔再同基民盟合作嘅社民黨，喺德國總統施泰因邁爾嘅呼籲之下，一改之前嘅立場，選擇同聯盟黨就合組大聯合政府談判，雖然黨內有人反對，但係多數人都支持呢個決定，最終聯盟黨同社民黨達成協議，組成大聯合政府。默克爾就表示嗰屆政府會係佢揸莊嘅最後一屆，換言之今次選舉後將有新總理。

聯盟黨（基民盟／基社盟）
2020年2月，被視為係「默克爾接班人」嘅克倫鮑爾宣佈辭去基民盟黨主席，並且話唔會去爭下一年嘅總理大位，引起德國政壇震動，佢會留任到選出下一任嘅黨主席為止。辭任嘅導火線係基民盟嘅圖林根州分部同另類選擇黨合作，呢個決定犯咗德國政壇唔同極右翼政黨合作嘅大忌，同時亦都顯示出喺克倫鮑爾做主席嘅年幾當中，佢領導力比較差嘅致命傷。結果，黨主席由北萊茵－西法倫邦長拉舍特接任，並獲推舉為總理候選人。

社民黨
舒爾茨作為副總理兼財政部長而成為總理候選人。

結果
拉舍特作為北威邦長，被指處理疫情同水災不當，令到社民黨、綠黨同自由民主黨有議席進賬。例如默克爾留低嘅選區就畀社民黨攞咗。佢喺拜仁邦嘅姊妹黨就冇乜影響。意識形態極端嘅另類選擇黨同左黨就成為輸家。
劉欣靈

劉欣靈（Dora Lau，1992年—）係香港模特兒，2016年參演ViuTV真人騷節目《脫獨工程》而開始出名。佢阿哥係模特兒兼演員劉俊謙。

簡歷
劉欣靈喺香港大學畢業，2012年暑假曾經喺香港藝術中心實習。喺英國King's College London讀語言及文化碩士。
劉欣靈喺2016年ViuTV真人騷節目《脫獨工程》，做其中一位參賽者嘅替身，而開始畀觀眾留意。
佢亦係香港西洋書法家，品牌叫做The Rushing Water。
日本舞

日本舞係指日本嘅傳統舞蹈。
日本舞係日本楔位文，重未完成，麻煩你幫手補充內容。
水魚

水魚，書面寫做鱉，係一種水裏面嘅爬蟲類動物。佢同龜夾埋做龜頭，水魚同龜好似樣，不過佢嘅殼係軟嘅，似皮革多啲。水魚自成一科，叫鱉科（Trionychidae）。呢個科有三個種，分別係 Cyclanorbinae、Trionychinae 同埋絕種嘅 Palaeotrionyx，大概有廿五個品種。長度由廿厘米到一米都有，睇品種而定。亞洲、非洲同北美洲都有佢哋嘅蹤影。水魚鍾意住響水底，有時重會伏響沙下面，伸個頭出嚟等捉嘢食。佢哋多數住喺河、湖。佢哋條頸夠長，伸個頭出水面就吸到氣。唔同品種各有各自己鍾意食嘅嘢，有啲係食齋，有啲係食肉。

文化意義
響廣東話，一啲畀人搵笨或者呃嘅人，都會被稱為水魚。
張津瑜

張津瑜（簡化字：张津瑜）係中共傳播媒介中國警察網嘅一個女記者，經常出鏡報道大陸公安新聞，被譽為「最美警花」（最靚警花（以職位計，佢亦係大陸人民警察））。張津瑜同大陸新能源公司力諾瑞特集團男高層呂楊（化名：呂知樾）嘅自拍鹹片，及雙方嘅微信調情訊息截圖，喺2022年7月經互聯網傳通街，引嚟唔止大陸嘅中文地區網民關注。
金紫荊廣場

金紫荊廣場（英文：Golden Bauhinia Square）係香港一個廣場，響香港島灣仔香港會議展覽中心新翼東北面海皮。廣場豎咗個由中華人民共和國中央政府送畀香港特區政府嘅「金紫荊」像。
金紫荊廣場每朝8點會舉行升旗儀式，每晚6點就舉行降旗儀式。
而且，一般國慶會在這裏舉行儀式。
時代生活集團

時代生活集團係一個喺香港休閒品味生活服務嘅公司，佢哋全資擁有同管理私人會所博藝會(2025年3月31日結業)、德藝會、西港城(2025年初被收回復修)、小太陽兒童教育中心、婚宴餐飲品牌ClubONE。另外亦經營博藝體運同力海管理服務，為一啲政府部門同公私營機構提供管理輔助服務。

政治立場
2016年11月，時事評論員黃世澤喺自己嘅網誌，以及立場新聞，都分別揭發時代生活集團多名管理層對葉劉淑儀、田北俊同容海恩三名新民黨立法會議員，喺2016年香港立法會選舉嘅競選工程入面，捐助近50萬，其中一名管理層葉家明更加係新民黨成員。黃世澤質疑，葉劉淑儀收咗時代生活集團咁多錢，又參與行政會議同立法會發展事務委員會，有利益衝突之嫌。
Apink

Apink（韓文：에이핑크）係Play M娛樂旗下嘅南韓女子流行音樂組合，2011年出道，現任成員包括朴初瓏、尹普美、鄭恩地、金南珠同吳夏榮。
團體嘅官方應援物係草莓牛奶色嘅熊貓手燈，而官方應援色就係草莓牛奶色。
陳氏

呢篇陳氏係同姓氏有關嘅楔位文章，重未寫完嘅。麻煩你幫手充實佢。
周天行

周天行，香港署理副刑事檢控專員(特別職務)，因為處理唐英傑案以及其他國安案、政治案，得到一啲傳媒嘅關注。

被美國國會轄下委員會建議制裁
佢曾經將「光復香港 時代革命」定性為煽動分裂國家口號，亦有份負責「第二代美國隊長」馬俊文被政府以北京單方面強行訂立《港版國安法》案情。不過，有關案情只涉及言論，所以被一啲人質疑係政治檢控。去到2022年7月，美國國會轄下嘅美國國會及行政當局中國委員會發表咗一份關於香港檢控人員喺政治檢控案件入面所扮演嘅角色嘅研究報告，報告建議美國政府向包括周天行在內，合共 15 名曾參與政治檢控案件嘅律政司人員作出制裁。
彭皓鋒

彭皓鋒（Peter Pang，1970年8月20號—），原名彭國樑，用過藝名彭冠中、彭比得，係香港男演員，1996年參加第9期無綫電視藝員訓練班出道，做過無綫電視藝員同香港電視網絡藝員。佢係歌手彭家麗嘅細佬。

演出
呢個表唔完整，歡迎加料。
哈馬斯

哈馬斯（阿拉伯文：حركة المقاومة الإسلامية‎；伊斯蘭抵抗者組織），係一個成立於巴勒斯坦嘅宗教、政治、軍事混合組織，於1987年成立，主要活躍喺巴勒斯坦加沙地帶等中東地區。

主張
哈馬斯係巴勒斯坦國嘅一個宗教性政治組織，主张建立一個以耶路撒冷为首都嘅獨立嘅巴勒斯坦国，反對以巴和解，並且表示唔會放棄以武力消滅以色列，並將巴勒斯坦人對以色列嘅攻擊行動稱為“聖戰”。因為經常喺以色列佔領區組織同策劃反對以色列嘅示威同武裝行動，並製造自殺式爆炸事件、綁架或暗殺以色列居民，而被以色列同一啲西方國家視為恐怖組織。
2017年5月1號，哈马斯發佈咗新嘅政治綱領，表示哈马斯接受“以1967年边界为基础建立獨立嘅巴勒斯坦国”，文件當中已經無出現“消灭以色列”嘅表述，不過強調佢地嘅斗争目标係“犹太复国主义者”而唔係所有犹太人。

歷史
喺1987年12月嘅第一次巴勒斯坦大起義期間，巴勒斯坦嗰陣時嘅宗教領導人謝赫·艾哈邁德·亞辛提議成立「伊斯蘭抵抗運動」。第二年「哈馬斯」呢個名就開始正式喺伊斯蘭抵抗運動嘅公告同各大媒体中出現。
自從2007年加沙之戰以嚟，哈馬斯事實上控制咗成個加沙地帶，周時射火箭或者派人肉炸彈對以色列發動多次武裝襲擊，終於搞到2008年尾至2009年初雙方打咗場大戰。據以色列國防軍嘅情報，哈馬斯喺2000年至2007年曾經響加沙搞出425單襲擊。
2023年10月7號，哈馬斯對以色列發動大規模武裝襲擊 ，向住以色列射咗超過五千嚿火箭彈，跟手仲靜雞雞潛入近住加沙走廊嘅基布茲（英文：Kibbutz）同埋斯德洛（英文：Sderot）呢啲以色列城市綁架同暗殺民眾。，令以色列政府即刻向哈馬斯宣戰，巴以之間嘅戰爭就噉再次爆發。。

外界地位
伊朗、土耳其、中國大陸、埃及、沙地阿拉伯、卡塔爾、俄羅斯承認佢為「抵抗組織」。而以色列、美國、英國、加拿大、澳洲、紐西蘭、日本、歐盟等等就將佢視為「恐怖組織」。
喼汁

喼汁（粵拼：gip1 zap1，英文：Worcestershire sauce）係英國一種醬汁，由英國窩士打嘅李派林（Lea & Perrins）響19世紀初發明，味道酸辣，黑色。
佢實際上幾時發明已經無從稽考，但係應該係1837年左右。

粵語
喼汁個名嘅來源有好幾種講法，邊個先啱已經好難考究。其中一種講法話「喼汁」係英文catsup嘅音譯。Catsup同另一隻英文字ketchup通用，依家通常指茄汁，但亦可以泛指啲酸酸甜甜嘅醬汁。有可能係喼汁喺二十世紀傳入廣東嗰陣，俾英國人俗稱叫catsup，經過音變就成為依家嘅「喼汁」。
另一種講法話「喼」字係嚟自英文嘅give。舊時啲英國人屋企會請啲華人嚟做工人，但係呢啲工人英文又麻麻。假若想叫佢哋攞支喼汁嚟，又費事佢哋聼唔明，就會話「give me that汁」。久而久之，就縮短叫佢做「喼汁」。
仲有種講法話因為喼汁個味澀澀哋，俾人起咗個花名叫「澀汁」，後來傳下傳下就變咗做「喼汁」。

英文
喼汁嘅英文係Worcestershire sauce，又可以叫Worcester sauce。Worcestershire即係英格蘭嘅窩士打郡，而Worcester就係郡府窩士打。喼汁係喺窩士打呢度發明嘅，所以呢隻汁就以呢個地方命名。Worcester個中文名仲可以按官話音譯做「伍斯特」，所以有時會見到有人話喼汁個「正式名稱」係「伍斯特醬」或者「伍斯特郡醬汁」。

歷史
英式喼汁係由John Wheeley Lea同William Henry Perrins兩位化學家發明嘅。佢哋夾份開咗間公司，將佢哋兩個個姓拼埋叫Lea & Perrins（李派林），並喺1837年開始賣喼汁。李派林早期嘅廣告話喼汁嘅配方嚟自郡内某位貴族。而後來亦盛傳係孟加拉前總督Marcus Sandys勳爵1830年代嗰陣喺印度遇著隻差唔多嘅醬汁，先會等返到窩士打之後托兩位整返隻汁出嚟。不過，公司内部文件就提到其實Marcus Sandys勳爵冇做過孟加拉總督，甚至冇去過印度，所以份配方嘅來源仲係一個謎。
香港記者協會

香港記者協會（英文： Hong Kong Journalists Association ，縮寫： HKJA ，簡稱記協）係喺1968年成立嘅香港記者工會，同時亦係國際記者聯盟同國際言論自由交流會（英文：IFEX）嘅成員。呢個協會嘅宗旨係提高新聞自由，同埋要求改善香港記者嘅工作條件同解決新聞採訪嘅時候所遇到嘅障礙。依家嘅主席係前《華爾街日報》記者鄭嘉如。

年報
香港記者協會以前每年都會編寫同出版《言論自由年報》，講述香港傳媒嘅新聞自由。呢份報告受到香港外國使節同非政府組織關注，亦有外國傳媒引用報告內容嚟講述香港嘅新聞自由 。 喺2022年初，因為受到《港區國安法》影響，佢哋唔再發表呢份年報，同將官網上歷年嘅年報下架。不過有一班記者成立咗獨立群組，以匿名嘅方式發表《香港言論自由報告》。
國內流離失所者

國內流離失所者 (英文：Internally-displaced persons, 簡稱為“IDP”) 係一啲因爲某種原因被迫離開家園，但係冇離開個國家嘅人。雖然佢哋喺日常都俾人通稱叫難民，但係佢哋其實嚴格嚟講並唔算做難民。
喺剛果民主共和國內戰期間，走難逃避槍火嘅村民
喺俄羅斯入侵烏克蘭期間，烏克蘭總統見當地流離失所嘅人
美國中部喺1930年代發生嘅沙塵暴，令當地人民流離失所
截至2014年底，估計有大約2,830萬位IDP，其中有800萬嚟自烏克蘭，之後係敘利亞 (760萬)、埃塞俄比亞 (550萬)、剛果民主共和國 (520萬)、哥倫比亞 (490萬)、也門 (430萬)、阿富汗 (380萬)、伊拉克 (360萬)、蘇丹 (220萬)、 南蘇丹 (190萬)、巴基斯坦 (140萬)、尼日利亞 (120萬)、同埋索馬利亞 (110萬)。
聯合國同埋聯合國難民署都用國内流離失所監察中心（英文：Internal Displacement Monitoring Centre）嚟支援世界各地嘅IDP。

保護同援助
國內流離失所者所需要嘅保護同埋援助絕對唔係一個新嘅問題。根據國際法，呢份責任應該由個國家嘅政府承擔，但係因爲好多時呢啲IDP都係由內戰而產生，所以根本就冇一個中央政府可以處理佢哋。依家估計有大約500萬位散佈喺11個國家嘅IDP並冇任何人道援助。喺呢啲情況下，重建嘅政策應該注重國內嘅機會唔平等，為佢哋提供基本醫療服務、教育、同埋就業等等，避免戰鬥復發。
唔似難民，國內流離失所者並冇一個國際性嘅組織嚟處理佢哋嘅需要，所以呢個責任通常會落咗喺唔同嘅非牟利組織身上。

回歸權
根據海外發展研究所（英文：Overseas Development Institute）嘅研究，國內流離失所者嘅回歸權好多時都受爭議。雖然一般都會希望能夠返去戰前嘅家鄉，而唔少嘅人道組織都為實現呢件事而努力。但係呢個未必係最好嘅結果，因爲可能只係會重組返原本爆發鬥爭嘅情況，令打仗復發。除此之外，仲可能有其他嘅原因，令回歸權嘅問題唔可以一刀切，例如：
根本重來冇擁有過物業
有嘅物業接觸唔到
物業嘅擁有人唔明確
原有人過身
家庭式擁有
同政府或者商業公司有衝突
打吡大賽

打吡大賽係種跑馬比賽，通常係限三歲馬參加，唯獨香港、澳門同星加坡限四歲馬參加，而賽程就約1哩半上下。
打吡大賽個名，係因為1780年第十二代打比伯爵同人打賭贏咗，所以就用咗佢個名。
墨西哥城

墨西哥城（西班牙文：Ciudad de México）係墨西哥首都，亦係墨西哥政治、經濟同文化中樞。2020年墨西哥城嘅人口超過920萬人，係世界上其中一個人口稠密嘅都市。

機場
墨西哥城國際機場
墨西哥城國際機場係墨西哥城嘅主要機場（IATA 機場代碼：MEX），亦都係墨西哥航空嘅樞紐（Skyteam）。費利佩·安赫萊斯國際機場（IATA 機場代碼：NLU）係墨西哥城嘅第二機場，喺2022年開放，由前聖盧西亞空軍基地重建而成。呢個機場位於墨西哥州嘅蘇姆潘戈，距離墨西哥城歷史中心以北偏東北48.8公里（30英里），開車可以到達。

系統綜合交通
喺2019年，平面設計師蘭斯·韋曼被邀請創建一個多模式公共交通系統嘅整合地圖；佢呈現咗一個新嘅綜合交通系統標誌，描述咗八種唔同類型嘅交通工具。政府首長克勞迪亞·謝恩鮑姆話呢個品牌將會用嚟支持一個新嘅單一付款卡，令公共交通嘅收費系統更加方便。

地鐵
墨西哥城地鐵
内文：墨西哥城地鐵
墨西哥城由墨西哥城地鐵服務，呢個225.9 km（140 mi）嘅地鐵系統係拉丁美洲最大嘅。第一段係1969年開放，而家已經擴展到12條線，195個車站，每日運送4.4百萬人次。

市郊鐵路
内文：市郊鐵路
市郊鐵路市郊鐵路為都市區提供服務，超出咗地鐵嘅範圍，唯一條線路提供去特拉爾內潘特拉同夸烏蒂特蘭伊斯卡利嘅服務，而未來仲會有其他線路，例如查爾科同拉巴斯。
除咗地鐵，仲有其他電動交通，例如幾條墨西哥城無軌電車路線同索奇米爾科輕軌，兩者都由電動運輸服務營運。市中心嘅最後一條電車（電車或者叫電車）喺1979年關閉。

巴士
内文：墨西哥城公交巴士同墨西哥城快速公交系統
快速公交喺米納站嘅快速公交站台
墨西哥城有一個廣泛嘅巴士網絡，由公共巴士、快速公交同無軌電車組成。

道路
墨西哥城擁有龐大嘅道路網絡，私人車輛使用量相當高，2016年估計有超過4百5十萬架車。 墨西哥城有一個環保計劃，叫做今天唔好行（「Hoy No Circula」），未通過排放測試嘅車輛會根據車牌號碼嘅尾數，喺指定嘅日子唔可以行駛，目嘅係減少污染同埋交通擠塞。

單車
内文：墨西哥城生態單車系統
喺羅莎區提供租用嘅單車
墨西哥城地方政府負責管理墨西哥城生態單車系統，係北美第二大嘅單車共享系統。呢個系統成立嘅目嘅係促進可持續嘅城市交通，方便居民同訪客使用單車。到2013年9月，呢個系統有276個站，遍佈由歷史中心到波蘭科呢個城市著名地區。喺呢個網絡入面，大約有4,000輛單車供公眾使用，方便市民有效咁穿梭喺城市之間，減少對傳統汽車交通工具嘅依賴。生態單車系統作為一個環保嘅城市流動性計劃典範，反映咗墨西哥城對可持續發展同提升市民生活質素嘅承諾。

氣候
墨西哥城喺亞熱帶高原氣候區，四季氣溫變化唔大，年均溫度喺12-16 °C（54-61 °F）之間，全年唔落雪。
葵賢苑

葵賢苑係香港嘅一個居者有其屋屋苑，喺新界葵涌大廈街43號，一共有2座樓，1993年入伙。呢個屋苑喺居者有其屋第十四期丙開賣，嗰時嘅開賣價介乎港幣$722,900 - $1,446,000。
夏博義

夏博義（Paul Harris），香港法律界人仕，響英國出世，一九九三年去到香港做大律師；香港大律師公會前主席，英國自由民主黨成員，又做過英國區議員，不時關注香港人權問題，有份同香港大律師公會前主席戴啟思、香港大學法律學院教授陳文敏等人喺1995年創立香港人權監察。
除左英文之外，夏博義大律師仲可以講廣東話，法國話，德國話，西班牙話同埋阿剌伯話.

反送中運動期間
2019年香港反送中運動期間，大批示威者被捕，夏博義曾為一啲人出庭辯護。不過曾經有一啲人想搵佢幫手，除咗被法援署拒絕而無提供理由之外，甚至有被告被法援署人員恐嚇話唔可以請夏博義。

當選大律師公會主席
2020年中，北京未經諮詢或香港人同意強行落實嘅《港版國安法》，引起部分人士批評。佢喺2021年1月當選做大律師公會主席，期間曾經批評唔符合法治精神，但之後又話只係對個別條文有意見。對於佢擔任香港大律師公會主席，中聯辦曾經對佢大肆攻擊，並且喺一年內利用文匯、大公兩大左報合共有多達 155 篇報道或專欄文章去批評佢，就連佢善意建建議修改國安法，呢兩份報章都話佢抹黑，佢嘅任期喺2022年1月結束，並放棄爭取連任。

離港
2022年2月，香港警察引用《港版國安法》，對佢進行警誡，有報道指，呢次警誡係同香港人權監察有關，之後佢攜同妻兒乘飛機離港。
跳躍生命線

《跳躍生命線》（英文：Life on the Line），係香港電視廣播有限公司拍攝製作嘅時裝醫療電視劇，由馬德鐘、何廣沛同劉佩玥領銜主演，並由陳瀅、張曦雯、羅天宇、李佳芯、李成昌、韋家雄、張文慈、羅蘭、謝雪心、張彥博同郭子豪聯合演出，監製方駿釗。套劇喺2018年播出，男主角馬德鐘憑呢套劇喺《萬千星輝頒獎典禮2018》攞到「最佳男主角」。
情人眼裏高一D

《情人眼裏高一D》（英文：Don Juan DeMercado），係香港無綫電視製作嘅時裝電視劇，由黃宗澤、王祖藍、阮小儀、徐子珊、苟芸慧、陳山聰、羅敏莊、林子善同艾威領銜主演，監製黃偉聲。
健康關注組

《健康關注組》（英文：Health Concern Group）係香港HOY TV製作嘅健康節目。節目延續2022年同一時段播嘅《Fit 開有條路》，繼續講解各種健康資訊。
節目總共有六季：
第一季（第1-96集）由敖嘉年、梁嘉琪、黃芳雯、郭田葰、林曉蕙主持，由2023年4月10號到8月25號，逢禮拜一到五 21:00-21:30，喺香港奇妙電視有限公司嘅HOY TV首播。
第二季（第97-131集）由敖嘉年、梁嘉琪、黃芳雯、吳雲甫、蔡嘉寶主持，由2023年11月27號到2024年1月12號，同一時段播。
第三季（第132-216集）由敖嘉年、梁嘉琪、黃芳雯、吳雲甫、蔡嘉寶、麥詩敏主持，由2024年3月4號到5月17號，同埋6月17號到7月26號，同一時段播。
第四季（第217-246集）由敖嘉年、黃芳雯、吳雲甫、蔡嘉寶、麥詩敏、朱智賢、唐浩嘉、李婷婷主持，由2024年9月23號到11月1號，同一時段播。
第五季（第247-276集）由敖嘉年、黃芳雯、吳雲甫、蔡嘉寶、麥詩敏、朱智賢、唐浩嘉、李婷婷、洪韻騏主持，由2024年12月9號到2025年1月17號，同一時段播。
第六季（第277-集）由敖嘉年、黃芳雯、吳雲甫、蔡嘉寶、麥詩敏、朱智賢、唐浩嘉、李婷婷、洪韻騏主持，由2025年2月10號起，同一時段播。
特別版《健康關注組 亞運篇》（英文：Health Concern Group - Asian Game）由敖嘉年、梁嘉琪、黃芳雯、林曉蕙、陸詩韻主持，由2023年9月25號到10月6號，逢禮拜一到五 22:30-23:00，喺香港奇妙電視有限公司嘅HOY TV首播。呢輯節目用運動引起嘅健康問題做主題。

節目調動
第四季
2024年9月30號：原定由於20:30-21:15直播《國慶75周年新生代千人合唱賀國慶》，所以安排第222集延後到21:45-22:15播出；但最終前者臨時取消直播並改為22:00-22:45錄播，所以再改到21:30-22:00播出。
2024年10月2號：由於原定20:30直播完嘅《香港同胞慶祝中華人民共和國成立七十五周年文藝晚會》超時到20:45完，之後嘅節目延後播出，第224集延後到21:15-21:45播出。
第六季
2025年3月3號起：由於21:00-21:05播《我家有囍事》，第292集起延後到21:05-21:35播出。
孫芝蘭

孫芝蘭（英文：Esther SUEN Chi Lan）係新瑪德製造廠有限公司（新瑪德／Simatelex）嘅董事總經理，新瑪德創辦人之一、慈善家孫志新嘅大千金。
孫芝蘭後生時跟住最好嘅朋友去咗加拿大緬尼吐巴溫尼辟讀書，喺緬尼吐巴識到後來個老公嘅姐妹。1985年緬尼吐巴大學（英文：University of Manitoba）商業管理（榮譽）學士畢業後，入咗思捷做採購（英文：Purchasing），未夠一年應阿爸要求返去幫手家族生意。1997年阿爸病逝後，就接管由阿爸一手創立嘅新瑪德。
孫芝蘭透過阿爸成立嘅兩個慈善基金——孫志新慈善基金同埋Simatelex Charitable Foundation，繼承阿爸嘅慈善事業，捐助高等教育、醫學研究、緊急賑災同埋藝術等工作。多年來，孫芝蘭透過基金支持香港大學李嘉誠醫學院嘅研究項目。2005年香港大學學生舍堂「孫志新堂」啟用，紀念佢阿爸畢生對教育嘅奉獻，孫芝蘭承傳阿爸慈善精神並加以發揚光大。
小邊路

熊野古道地圖。紅綫小邊路
小邊路一景
小邊路，日本一路，古道兼山路，喺和歌山縣高野山同熊野本宮大社之間，南北行。
條路弘法大師開，開來上密敎聖地高野山，由熊野本宮大社行七十公里，有啲路算難行，經三坳，落雪就更難，有啲危險。
駁住高野熊野兩聖地，條路舊時睇成修驗道。古時有人行兩日，現行就有行二日三日，住一晚兩色。
徐佳瑩

徐佳瑩（粵拼：ceoi4 gaai1 jing4；英文：LaLa Hsu、Esther Hsu；1984年12月20號—）係臺灣流行音樂歌手兼唱作人，花蓮出世，臺中長大，籍貫四川簡陽。2008年贏咗第三屆《超級星光大道》歌唱選秀比賽而出道，以《身騎白馬》、《失落沙洲》等曲聞名，有「唱作精靈」嘅稱號。

早年生活
徐佳瑩阿爸係退役中華民國空軍地勤軍官，阿媽係幼稚園老師。佢喺兄弟姊妹入面排第3。

出道歷程
徐佳瑩國中參加過校內歌唱比賽攞第2名，專科時期係管樂社打擊同指揮，曾喺中山醫學院附屬醫院實習，臺中榮總工作。大學期間參加過「校園金曲獎」比賽，攞咗「女生個人演唱組」演唱獎、「詞曲創作組」創作獎，參與過4張校園金曲合輯。
2008年徐佳瑩參加中視《超級星光大道》第三屆比賽，表現優異，喺初頭佢就話攞到獎金要開星光雞排店，亦作咗店歌，喺第6集時，以自創曲「《我身騎白馬》抒情版」攞到25分滿分嘅成績，係超級星光大道開播以嚟，最快攞到滿分嘅參賽者。8月15號，徐佳瑩喺總決賽入面攞到呢屆《超級星光大道》總冠軍，所以有發片機會，做咗歌手。

音樂風格
徐佳瑩嘅歌詞創作，以細膩、獨特嘅方式敘事，喺歌入面融入臺灣嘅歌仔戲元素，創造一種似曾相識，但又耳目一新嘅感覺。靈活去用國語同閩南語文辭，將2種唔同語言文字邏輯串到一齊，自然而又順暢。曲式上，主歌節奏步調通常較快，副歌就多係明朗、抒情同較好記嘅旋律。喺伴奏同和聲部分，佢試圖創造出獨有嘅和絃進行方式，轉調方式同而家嘅流行音樂多有唔同。

歌唱經歷
徐佳瑩喺2011年杭州搜狐音樂會出席過
徐佳瑩跟過蘇通達學嘢，《身騎白馬》係2人合作嘅作品。
2009年5月29號，徐佳瑩發行個人首張創作專輯《LaLa首張創作專輯》。專輯喺第21屆金曲獎流行音樂類有6項入圍，同屆入圍總數目僅次張惠妹，入圍量喺所有報名嘅臺灣專輯入面居亞。專輯入圍獎項包括：最佳年度歌曲獎（身騎白馬）、最佳國語專輯獎（徐佳瑩 LALA創作專輯）、最佳作曲人獎（徐佳瑩、蘇通達╱身騎白馬）、最佳新人獎（徐佳瑩）、最佳編曲人獎（蘇通達╱身騎白馬）同最佳單曲製作人獎（蘇通達╱身騎白馬）。
2010年6月26號，徐佳瑩喺第21屆金曲獎攞咗最佳新人獎，亦係第一位從《超級星光大道》比賽畢業後攞到金曲獎嘅星光幫歌手。同年9月3號，徐佳瑩發行第2張國語大碟《極限》。
2012年6月6號，徐佳瑩發行第3張國語大碟《理想人生》，得到唔少海內外獎項，包括中華音樂人交流協會2012年度十大優良專輯暨單曲雙榜。2013年第24屆金曲獎，徐佳瑩以《理想人生》首次得到最佳國語女歌手獎嘅提名。
2014年6月13號，徐佳瑩發行第4張國語大碟《尋人啟事》，並喺2015年3月21號舉辦《日全蝕》臺北小巨蛋演唱會，係佢嘅首場小巨蛋個唱。同年，徐佳瑩以《尋人啟事》入圍第26屆金曲獎最佳年度歌曲獎、最佳國語專輯獎、最佳國語女歌手獎、最佳作曲人獎、最佳作詞人獎同最佳編曲人獎等6項大獎。
2016年1月，徐佳瑩加盟湖南衛視《我是歌手》第四季，為首發歌手。喺首場就演唱佢嘅代表作《失落沙洲》贏咗好多強敵，攞咗首期冠軍，參賽期間表現亮眼，攞到幾位原唱者嘅肯定，演唱歌曲點閱率居參賽歌手最多。最終喺4月8號總決賽對決李玟落敗，未能晉級為「終極歌王候選人」。賽後被邀幫幾部影視作品獻唱主題曲，並喺同年7月喺北京、上海、深圳等城市舉辦《日全蝕》巡迴演唱會。
2017年4月22號，徐佳瑩喺臺北小巨蛋舉辦《是日救星》巡迴演唱會，並喺同年5月開始先後喺高雄、香港、上海、馬來西亞等地舉辦《是日救星》大型巡演。同年12月27號，徐佳瑩發行第5張國語大碟《心裏學》，並以呢張專輯喺2018年6月23號攞咗第29屆金曲獎最佳國語女歌手獎同最佳國語專輯獎。
2020年1月，徐佳瑩再度加盟湖南衛視《歌手·當打之年》，為首發歌手，喺4月24號未能晉級總決賽第二輪。
2021年，徐佳瑩擔任選秀節目《聲林之王3》首席導師。
2022年6月22號，徐佳瑩發行睽違四年半嘅第6張國語大碟《給》，同年7月2號以呢張專輯先行單曲《以上皆非》攞咗第33屆金曲獎最佳單曲製作人獎。

個人生活
徐佳瑩同導演比爾賈喺2014年公開拍拖，喺2018年8月登記結婚，並喺2020年12月6號生咗一個男仔。
葉芊蕙

葉芊蕙（英文：Azalea "Luby" Yip Chin-wai ，1993年9月—），花名「芊蕙子」（CHIN WAI），係香港YouTuber，曾經係YouTube頻道啱Channel嘅市場及銷售經理，後尾同頻道創辦人曾達恩（混血肥仔）結婚，2021年曾達恩將啱Channel賣盤後，兩公婆移居英國倫敦。曾達恩之後YouTube頻道OUR.Studio同Black Box Office，佢都有幫手處理市場同銷售工作。

個人生活
2025年2月，曾達恩俾網民影到同Black Box Office女網紅主持丁彥均喺屯門香港黃金海岸酒店某間餐廳撐檯腳，網民於是懷疑曾達恩有婚外情，背住已經移民英國嘅老婆葉芊蕙偷食，葉之後亦喺Instagram限時動態若有所指。事件引起網民熱議。之後，丁喺Instagram限時動態出文話自己從來冇介入他人婚姻，決定暫時退出幕前工作。曾、葉之後再先後喺Instagram各自就離婚問題表述同回應。
廣州市第50中學

廣州市第50中學係中國廣東廣州一間冇咗嘅中學，位置喺荔灣區黃沙後道同蓬萊路嘅交界附近。1965年開辦，2000年5月同廣州一中合併而消失。

史
廣州市一中外國語學校，以前50中就響呢度。
廣州50中停辦前，用過嘅夏裝校服品種。
學校初期係紅樓教會嘅建築，1965年，後因大力發展教育嘅關係，1965年將廣州一中東邊嚿地劃咗出去做50中用地辦學。直到2000年，由於廣州市教育部門話要整合教育資源，結果將呢間學校同隔籬嘅一中合併咗。學校合併咗之後，原先50中西邊嘅圍墻都拆咗，而原有在讀嘅學生喺2002年夏天全部消失嗮。
張卓勤

張卓勤，香港署理助理刑事檢控專員(特別職務)，因為處理一啲政治檢控案件，得到一啲傳媒嘅關注。

被美國國會轄下委員會建議制裁
佢曾經有份處理黎智英勾結外國勢力案、鍾瀚林案。去到2022年7月，美國國會轄下嘅美國國會及行政當局中國委員會發表咗一份關於香港檢控人員喺政治檢控案件入面所扮演嘅角色嘅研究報告，報告建議美國政府向包括張卓勤在內，合共 15 名曾參與政治檢控案件嘅律政司人員作出制裁。
後資本主義

後資本主義（英文：Post-capitalism）係指本來行資本主義嘅經濟體系演進到唔可以套體系叫做「資本主義」。各種人物同政治思想一直喺度推測乜嘢會定義咁嘅世界。根據經典馬克思主義同社會進化理論，後資本主義社會可能會因為資本主義變得過時而通過自發進化出現。亦有人提出咗用唔同嘅模式嚟有意識咁取代資本主義，最著名嘅包括社會主義、共產主義、無政府主義、民族主義同去增長運動。

歷史
1993年，彼得·德魯克喺佢嘅著作《後資本主義社會》中勾劃咗資本主義社會可能嘅演變。
1993年，彼得·德魯克喺佢嘅著作《後資本主義社會》中勾劃咗資本主義社會可能嘅演變。 佢指知識，而唔係資本、土地或者勞動力，會成為新嘅財富基礎。全面嘅後資本主義社會階層將會分為知識工作者或者服務工作者，有別於資本主義社會嘅資產階級同埋無產階級。德魯克估計後資本主義嘅轉變會喺2010至2020年完成。佢仲提出應該重新思考知識產權嘅概念，並且創建一個通用嘅許可制度。
2015年，根據保羅·梅森（Paul Mason）嘅講法，多個因素——例如收入不平等嘅上升、經濟嘅繁榮同衰退週期重複發生、以及資本主義對氣候變化嘅影響——令經濟學家、政治思想家同哲學家開始認真思考後資本主義社會會係點樣同點樣運作。隨住自動化同資訊科技嘅進一步發展——而呢啲科技都有效咁令生產成本趨向於零——後資本主義有望成為現實。
尼克·斯尼塞克（Nick Srnicek）同Alex Williams指出，資本主義喺僱用全社會成員嘅能力同意願方面出現咗危機，佢哋認為：「有一個日益增長嘅人口，佢哋處於正式有工資工作之外，靠住微薄嘅福利、非正式嘅自給工作或者非法手段嚟維生。」

自動化
技術變革導致失業，歷史上主要係由於「機械肌肉」機器，令到對人類勞動力嘅需求減少。好似馬匹喺運輸同其他工作上嘅使用隨住汽車嘅發明逐漸被淘汰一樣，人類嘅工作亦喺歷史上受到影響。現代嘅一個技術性失業例子係零售收銀員被自助結賬機取代。「機械大腦」過程或者「腦力勞動」嘅發明同發展被認為喺前所未有嘅規模上威脅住工作崗位。牛津大學教授卡爾·貝內迪克特·弗雷同邁克爾·奧斯本估計，有47%嘅美國工作崗位有可能被自動化取代。

資訊科技
據講，後資本主義有可能因為近年嚟資訊科技帶嚟嘅重大變化而實現。呢啲變化模糊咗工作同閒暇時間嘅界限，亦令到工作同工資之間嘅關係變得鬆散。值得注意嘅係，資訊正侵蝕住市場正確定價嘅能力。資訊係充裕嘅，而且資訊產品可以自由複製。音樂、軟件或者數據庫等產品雖然有生產成本，但一旦製成，可以無限複製。如果資本主義嘅正常價格機制占上風，咁任何基本上無複製成本嘅產品價格將會趨向於零。 呢啲產品嘅缺乏稀缺性係一個問題，因為市場模型試圖通過發展壟斷，喺大型科技公司嘅形式中保持資訊稀缺同商業化。不過，數碼經濟中好多重要商品而家都係免費同開源嘅，例如Linux、Firefox同Wikipedia。
龐貝古城

龐貝古城（Pompeii）係古羅馬城鎮，喺意大利拿坡利省附近，維蘇威火山東南山腳嘅一座古城，距離羅馬大約係240千米，距離拿坡利大約係20千米，位置同而家嘅龐貝市（Pompei）重疊。喺公元79年，龐貝古城畀維蘇威火山爆發時嘅火山灰埋住，到18世紀先至出土，而家係世界文化遺產。

地理
龐貝古城係喺公元前600年左右建立，起喺意大利沙諾河（Sarno）附近嘅一個由附近嘅維蘇威火山（距離8公里，大約等於5英里）早期噴發形成嘅沿海岩石小山丘上面，高度大約係海拔40米（130 英尺）嗰度。
龐貝古城火山爆發嘅罹難者

考古挖掘
由於呢座古城突然埋咗喺火山灰入面，古城嘅屋同街都保存得好完整。因為火山爆發得好突然，當時龐貝古城嘅人完全唔知道，所以佢哋就好似困咗喺時光膠囊入面，為今日嘅我哋提供咗一個寶貴嘅歷史訊息。呢座古城嘅發掘工作係喺1748年開始，一直持續到2022年。透過挖掘龐貝古城，歷史學家同考古學家可以了解公元一世紀羅馬人嘅生活、文化、藝術等嘅情況。資料顯示，當時嘅龐貝古城係一座繁盛嘅城市。
龐貝

龐貝（Pompei）係義大利南部甘帕尼亞（Campania）嘅一座城鎮（意大利文：Comune），俯瞰拿坡里灣（Gulf of Naples），仰望維蘇威火山。龐貝之所以出名，完全係因為同名嘅古城，龐貝古城係喺公元79年俾維蘇威火山噴發嘅火山灰掩埋。嗰度嘅遺址包括帶畫咗壁畫嘅神秘別墅、城市嘅圓形劇場等。龐貝嘅玫瑰聖母聖殿係當地最出名嘅旅遊景點之一，聖殿正面廣場，聖殿裡面嘅油畫、設計、裝飾都相當優美，寧靜嘅聖殿亦都係祈禱嘅好地方。
展覽目錄

展覽目錄（英文：exhibition catalogue）係一種用嚟記低展覽入面展咗乜嘢嘅書或者小冊子。喺藝術界，係特指美術展嘅紀錄。展覽目錄將 ｢展覽｣ 呢種有時限嘅發表方法某程度上記低，等有需要嘅時候可以當出處咁引用。記錄嘅未必係單個美術展，亦可以係某段時間之內（例如某一年）同一間館所有美術展併埋一齊講。
展覽目錄通常都係限量印刷。最基本嘅內容係展品嘅相同基本資料；呢啲基本資料（亦即係目錄本身）包括藝術家嘅名、作品標題、創作年份、用嘅媒體、作品大細等等。但係藝術講嘅展覽目錄好多時會有第啲內容，例如前言、論文、年表之類；而呢啲論文就可能係藝評人為個展覽特登寫嘅論文。好大型嘅展覽可以係以嗰個展覽做基礎，介紹埋個藝術家嘅生平等等，最後呢種可以係一個藝術家嘅一個展覽出成本書。
大本嘅展覽目錄可能會有索引，亦可能會有 ISBN。
感知機

感知機（英文：perceptron）喺機械學習上係指用嚟做二元分類、用監督式學習嘅演算法。

基礎
睇埋：人工神經網絡
例如以下呢段用 Python 程式語言寫嘅源碼定義咗一個簡單嘅感知機人工神經網絡：
def Perceptron(input1, input2, output) : # 定義一個網絡，個網絡有兩個輸入同埋一個輸出。
   outputP = input1*weights[0] + input2*weights[1] + biais*weights[2] # 個網絡嘅輸出條式
   if outputP > 0 : #activation function (here Heaviside) # 如果個輸出值大過 0，噉將輸出值 set 做 1。
      outputP = 1
   else :
      outputP = 0 # 呢個網絡係一個開關網絡，即係話佢輸出值淨係得兩個可能性，「0」同「1」。